Camille Desmoulins
Store norske leksikon,Historie,Verdens historie og samtidshistorie,Europa,Frankrikes historie,Den franske revolusjon
Camille Desmoulins var en fransk revolusjonær og journalist. Under den franske revolusjon deltok han ivrig i den politiske uroen i Paris i juni 1789.
Han hadde stor innflytelse som journalist og utgav i årene 1789–1791 Les Révolutions de France et de Brabant, i 1792 La Tribune des patriotes.Han var en av grunnleggerne av Cordelierklubben, ble en venn av Georges Jacques Danton og stod også Maximilien Robespierre nær. Desmoulins var medlem av konventet fra 1792, hørte til «Berget», stemte for kong Ludvig 16s død og skrev et smedeskrift mot Gironden.Høsten 1793 sluttet Desmoulins seg til den gruppen som ville avvikle diktaturet og slutte fred med utlandet. Han utgav bladet Le vieux Cordelier, som rettet voldsomme angrep på hebertistene, senere også Velferdskomiteen. Desmoulins ble henrettet sammen med Danton i 1794. Hans hustru Lucille ble halshugd en uke senere. Les mer i Store norske leksikon Den franske revolusjon Frankrikes historie 1300–1789